EM i fotball 1988
Europamesterskapet i fotball 1988 (Euro 88) ble spilt i Vest-Tyskland. Formatet var uforandret fra forrige mesterskap. Kvalifiseringen ble spilt i sju grupper med fire eller fem land, hvor gruppevinnerne gikk til sluttspillet. Vertsnasjonen var direkte kvalifisert. I sluttspillet ble landene trukket i to grupper på fire lag, hvor de to beste lagene i hver gruppe gikk til semifinaler hvor gruppevinnerne møtte laget som kom på andreplass i den andre gruppa. 